CELEX: 62021TN0668
Language: el
Date: 2021-10-15 00:00:00
Title: Υπόθεση T-668/21: Προσφυγή της 15ης Οκτωβρίου 2021 — Siremar κατά Επιτροπής

3.1.2022   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 2/42
            
         
      Προσφυγή της 15ης Οκτωβρίου 2021 — Siremar κατά Επιτροπής
      (Υπόθεση T-668/21)
      (2022/C 2/58)
      Γλώσσα διαδικασίας: η ιταλική
      
         Διάδικοι
      
      
         Προσφεύγουσα: Sicilia Regionale Marittima SpA — Siremar (Ρώμη, Ιταλία) (εκπρόσωποι: B. Nascimbene, F. Rossi Dal Pozzo και A. Moriconi, δικηγόροι)
      
         Καθής: Ευρωπαϊκή Επιτροπή
      
         Αιτήματα
      
      Η προσφεύγουσα ζητεί από το Γενικό Δικαστήριο:
      
                  —
               
               
                  να ακυρώσει την απόφαση της 17ης Ιουνίου 2021 κατά το μέρος που αφορά τα άρθρα 2 και 3·
               
            
                  —
               
               
                  επικουρικώς, να ακυρώσει τα άρθρα 5 και 6 της απόφασης με τα οποία διατάσσεται η άμεση και πραγματική ανάκτηση των εικαζόμενων ενισχύσεων·
               
            
                  —
               
               
                  να καταδικάσει την Επιτροπή στα δικαστικά έξοδα.
               
            
         Λόγοι ακυρώσεως και κύρια επιχειρήματα
      
      Προς στήριξη της προσφυγής η προσφεύγουσα προβάλλει τρεις λόγους.
      
                  1.
               
               
                  Με τον πρώτο λόγο προβάλλεται παράβαση των άρθρων 107, παράγραφος 1, και 108, παράγραφος 2, ΣΛΕΕ, καθώς και των κατευθυντηρίων γραμμών του 2004 όσον αφορά τις κρατικές ενισχύσεις για τη διάσωση και την αναδιάρθρωση προβληματικών επιχειρήσεων 2004 [ΕΕ C 244 της 1.10.2004, σ. 2].
                  
                              —
                           
                           
                              Υποστηρίζεται συναφώς ότι η προσβαλλόμενη απόφαση ενέχει πλάνη περί το δίκαιο κατά την εφαρμογή του άρθρου 107, παράγραφος 3, στοιχείο β', ΣΛΕΕ, καθώς και όσον αφορά τις κατευθυντήριες γραμμές του 2004, καθόσον καταλήγει στο συμπέρασμα ότι η ενίσχυση διάσωσης που χορηγήθηκε στη Siremar παρατάθηκε παρανόμως για ένα έτος και ότι η ενίσχυση αυτή είναι ασυμβίβαστη με τους κανόνες της ΕΕ σχετικά με τις κρατικές ενισχύσεις.
                           
                        
            
                  2.
               
               
                  Με τον δεύτερο λόγο προβάλλεται παράβαση των άρθρων 107, παράγραφος 1, και 108, παράγραφος 2, ΣΛΕΕ όσον αφορά τις απαλλαγές καταβολής ορισμένων φόρων.
                  
                              —
                           
                           
                              Υποστηρίζεται συναφώς ότι το δικαίωμα στην αμφισβητούμενη φορολογική απαλλαγή υπόκειται σε κατά γενικό τρόπο καθοριζόμενες προϋποθέσεις για τις διαδικασίες δικαστικής εκκαθάρισης.
                           
                        
            
                  3.
               
               
                  Με τον τρίτο λόγο προβάλλεται παραβίαση των αρχών της ασφάλειας δικαίου και της χρηστής διοίκησης, όσον αφορά τη διάρκεια της διαδικασίας, και, ως εκ τούτου, παράνομος χαρακτήρας της διαταγής ανάκτησης.
                  
                              —
                           
                           
                              Υποστηρίζεται συναφώς ότι η διαδικασία εξέτασης που αμφισβητείται εν προκειμένω είχε υπερβολική διάρκεια, κατά παραβίαση των αρχών της ασφάλειας δικαίου και της χρηστής διοίκησης, καθώς και των συνακόλουθων γενικών αρχών.